สังคมข่าวหุ้น
*ดัชนีตลาดหุ้นไทยปิดที่ระดับ 1,602.23 จุด ลดลง 7.24 จุด มูลค่าการซื้อขาย 44,569.98 ล้านบาท จากแรงขายในหุ้นหลายตัว อิงงบฯ บจ.โดยรวมไตรมาส 3/2562 ที่ออกมาต่ำกว่าคาด รวมถึงติดตามตัวเลข GDP งวดไตรมาส 3/2562 ของไทยที่จะประกาศออกมา และพัฒนาการเจรจาการค้าระหว่างสหรัฐฯ และจีน
17 พ.ย. 2562

สโนว์แมน
*ดัชนีตลาดหุ้นไทยปิดที่ระดับ 1,602.23 จุด ลดลง 7.24 จุด มูลค่าการซื้อขาย 44,569.98 ล้านบาท จากแรงขายในหุ้นหลายตัว อิงงบฯ บจ.โดยรวมไตรมาส 3/2562 ที่ออกมาต่ำกว่าคาด รวมถึงติดตามตัวเลข GDP งวดไตรมาส 3/2562 ของไทยที่จะประกาศออกมา และพัฒนาการเจรจาการค้าระหว่างสหรัฐฯ และจีน
*BGRIM ในปีนี้เรียกได้ว่าเป็นปีทองอย่างแท้จริงนอกจากมีข่าว COD โครงการขนาดใหญ่ในเวียดนามไปแล้ว ยังจะมีเซ็นสัญญาโปรเจกต์โรงไฟฟ้าให้เห็นอยู่แทบทุกเดือน รวมถึงยังได้รับรางวัลจากหลายสถาบันมาการันตีศักยภาพด้วย โดยล่าสุด The Asset ESG Awards ประกาศรางวัลประจำปี 2019 BGRIM กวาดไปทั้งหมด 4 รางวัล ได้แก่ 1.Best CEO ที่มี “ปรียนาถ สุนทรวาทะ” CEO จาก BGRIM เป็น 1 ใน 2 CEO จากบริษัทไทยที่ได้รับรางวัล 2.ESG-Platinum award ซึ่งเป็นรางวัลระดับสูงสุด 3.Best Investor Relation Team และ 4.Green Enterprise Initiatives จาก Greenbond และโปรเจกต์โรงไฟฟ้าโซลาร์ในเวียดนาม เหลืออีกแค่เดือนกว่า ๆ ก็จะสิ้นปี ไม่รู้ BGRIM จะมีข่าวดีอะไรมาให้ได้เห็นอีก แฟนคลับหุ้น BGRIM คงต้องตั้งตารอดู
*EPCO ส่งซิกอยู่ระหว่างการศึกษาการลงทุนวินด์ฟาร์มในเวียดนาม ขนาด 246 เมกะวัตต์ และโซลาร์ฟาร์มอีก 150 เมกะวัตต์ ซึ่งคาดว่าจะมีความชัดเจนในช่วงปลายปี 2562 โดยมอง IRR ขั้นต่ำที่ 12% ต่อปี ส่วนงบไตรมาส 4/2562 คาดโตก้าวกระโดด จากการบุ๊กกำไรพิเศษจากการขายโรงไฟฟ้าฟูเยี้ยน ในเวียดนาม ขนาด 99.216 เมกะวัตต์ ให้กับ BGC มูลค่า 1,259 ล้านบาท ที่ขณะนี้อยู่ระหว่างขั้นตอนทางกฎหมายของเวียดนาม และน่าจะแล้วเสร็จภายในสิ้นปี 2562 นี้
*VRANDA คาดตั้งแต่ไตรมาส 4 นี้เป็นต้นไปจะได้เห็นการเติบโตที่ชัดเจนยิ่งขึ้น ด้วยแรงหนุนจากนักท่องเที่ยวในช่วงไฮซีซั่น หลังผลงานไตรมาส 3/2562 ปรับตัวดีขึ้นจากไตรมาสก่อนมีรายได้เพิ่มขึ้น 4% มาจากการเติบโตของธุรกิจโรงแรมและอสังหาริมทรัพย์ ส่วนแนวโน้มปี 2563 น่าจะมีรายได้เติบโตอย่างมีสาระสำคัญจากทั้งธุรกิจโรงแรม/ร้านอาหารเครื่องดื่ม และโดยเฉพาะอสังหาริมทรัพย์ ซึ่งจะเริ่มโอนโครงการ Veranda Residence Hua Hin ในช่วงไตรมาส 1/2563 เป็นต้นไป โดย ณ ปัจจุบันมียอดจองแล้วเกินกว่า 80% (มูลค่าโครงการ 2,400 ล้านบาท)
*BEC ประกาศเปิดตัวโปรเจกต์ “The Brothers Thailand” เป็นการจับมือ “ดรีมเมอร์ส โซไซตี้ เมเนจเมนท์” เฟ้นหาชายไทยตั้งแต่อายุ 14-24 ปี เปิดรับสมัครตั้งแต่วันที่ 16 พ.ย.-20 ธ.ค. 2562 เพื่อร่วมเป็นหนึ่งใน 20 คน โดยมีรุ่นพี่ 4 หนุ่มซุปเปอร์สตาร์แถวหน้าของเมืองไทย อย่าง ติ๊ก-เจษฎาภรณ์ ผลดี, อนันดา เอเวอร์ริ่งแฮม, มาริโอ้ เมาเร่อ และนิชคุณ หรเวชกุล จากวง 2PM มาร่วมเทรนน้อง ๆ เพื่อคัดเลือก 3 คนที่จะเซ็นสัญญาเป็นนักแสดงของช่อง 3 คาดว่าจะออกอากาศในช่วงต้นปีหน้า น่าจะเสริมทัพให้ผังรายการปีหน้าถูกใจผู้ชมไม่น้อย
*หุ้นไอพีโอน้องใหม่ APP (แอพพลิแคด) ซึ่งประกอบธุรกิจจัดจำหน่ายโซลูชั่นด้านการออกแบบ และเทคโนโลยีการพิมพ์ 3 มิติอย่างครบวงจร อยู่ระหว่างเปิดให้จองซื้อหุ้นไอพีโอ จำนวน 80 ล้านบาท ในราคาหุ้นละ 2.46 บาท/หุ้น ซึ่งยังเหลือเวลา 2 วัน คือในวันที่ 18-19 พ.ย. ก่อนจะเข้าเทรดในตลาด mai ในวันที่ 22 พ.ย.นี้ ด้วยพื้นฐานธุรกิจที่ไม่เหมือนใคร น่าจะเป็นหุ้นจิ๋วแต่แจ๋วได้
*ปิดท้ายพบกับข่าวหุ้นเจาะตลาด เวลา 9.35-11.00 น. ดำเนินรายการโดยบูรพา สงวนวงศ์และสุภชัย ปกป้อง รับชมสด ๆ ผ่าน www.facebook.com/kaohoononline, www.facebook.com/tv.kaohoon และ FM 102 Mhz
*พร้อมอัปเดตตลาดทุนทุกวันจันทร์-ศุกร์กับ “ข่าวหุ้นทีวีออนไลน์” เริ่มจาก Pre-Open Report โดยอารียานันท์ สัทธรรมสกุล เวลา 9.10 น. ตามด้วย Mid-Day Report โดยบูรพา สงวนวงศ์ เวลา 12.25 น. ปิดท้ายด้วย Post Market Report โดยสุภชัย ปกป้อง เวลา 17.30 น.